বেনজির অভিযোগ। এর আগে মমতা বন্দ্যোপাধ্যায়ের সরকারের বিরুদ্ধে এমন অভিযোগ আর কোনও বিরোধী নেতাই করেননি। রাজ্য বিজেপি সভাপতি দিলীপ ঘোষের অভিযোগ, রাজ্যের তৃণমূল সরকার কেন্দ্রীয় প্রকল্পের নাম বদলে নিজেদের নামে চালাচ্ছে। আর এতে ধ্বংস হচ্ছে যুক্তরাষ্ট্রীয় কাঠামো। এই কেন্দ্রীয় সরকারি প্রকল্পগুলোই না কি রাজ্য নিজেদের নামে চালাচ্ছে, অভিযোগ বিজেপি রাজ্য সভাপতির। তাঁর আরও অভিযোগ সরকারি রাজকোষ খরচ করে দলের প্রচার করছেন মমতা বন্দ্যোপাধ্যায়। এমনকি মুখ্যমন্ত্রীর প্রশাসনিক বৈঠকেও দলীয় প্রচার বলে কটাক্ষ করেছেন তিনি। আর এই ইস্যু সামনে রেখেই এবার জেলায় জেলায় কর্মসূচি নিয়েছি ভারতীয় জনতা পার্টি। নেতৃত্ব ইতিমধ্যেই জেলা নেতাদেরকে নির্দেশ দিয়েছে তৃণমূলের এই কারচুপি নিয়ে প্রচার কর্মসূচি শুরু করতে। যদিও সেই কর্মসূচি নিয়ে এখনও কোনও তত্পরতা দেখায়নি কোনও জেলাই।